cyanic-selkie/wikianc huggingface dataset:
Primetime Emmy 2016
Eniten palkintoja sai Game of Thrones, joka voitti yhteensä 12 palkintoa muun muassa parhaasta draamasarjasta, ohjauksesta ja käsikirjoituksesta. Sarjasta tuli kaikkien aikojen eniten Emmy-palkintoja saanut parhaan katseluajan televisiosarja rikkoen Frasierin edellisen ennätyksen.
Voittajat ja ehdokkaat
Ehdokkaat julkistettiin 14. heinäkuuta 2016.
Catherine Scott
Catherine Scott (s. 27. elokuuta 1973) on jamaikalainen entinen yleisurheilija, joka kilpaili 400 metrin juoksussa ja 400 metrin aitajuoksussa.
Warsangelin geradikunta
Warsangelin geradikunta eli Pohjois-Somalian sulttaanikunta sijaitsi nykyisen Somalimaan ja Puntmaan alueella. Siitä kasvoi Afrikan sarven suurin sulttaanikunta, jota hallitsi 1200-luvulla syntyneen Gerad Dhidhin jälkeläiset. Geradin asema periytyi. Oli tärkeää, että äiti kuului tiettyyn kuninkaalliseen sukuun. Vaikka geradit olivat miehiä, vallanperimys kulki siis matrikaalista linjaa. Geradi oli ainakin muodollisesti yksinvaltias. Hänellä oli monia muita arvonimiä, kuten talon valtias tai sulttaanien sulttaani. Hallitsijat eivät kuitenkaan kutsuneet itseään sulttaaniksi vaan geradiksi. Sulttaanin arvonimen otti käyttöön vasta sulttaani Mohamud Ali Shiren 1800-luvun lopulla. Warsangelin geradit olivat Afrikan sarven vaikutusvaltaisimpia hallitsijoita.
Catherine Scott
Scottin veli Michael Blackwood on myös menestynyt pikajuoksija.
Laurin & Klement
Laurin & Klement oli böömiläinen autojen, polkupyörien ja moottoripyörien valmistaja. Yhtiön perustivät Václav Laurin ja Václav Klement.
Aluksi yhtiö teki polkupyöriä, vuodesta 1899 lähtien moottoripyöriä ja vuodesta 1905 lähtien myös autoja (Voiturette Laurin & Klement A). Ensimmäinen malli oli pieni kevytrakenteinen Voiturette A, jota valmistettiin noin sata kappaletta. Yritys vei autoja ulkomaille jo hyvin varhaisessa vaiheessa. Se käytti autoissaan myös uusia teknisiä ratkaisuja, yhtenä esimerkkinä vuoden 1907 Model FF:ssä ollut yksi maailman ensimmäisistä 8-sylinterisistä moottoreista.
Kevyiden hyötyajoneuvojen valmistus alkoi vuonna 1907. Tämän jälkeen aloitettiin nelisylinterisellä bensiinimoottorilla varustetun, ketjuvetoisen, 22-paikkaisen linja-auton sekä kantavuudeltaan neljän tonnin kuorma-auton valmistus. Pian näiden rinnalle esiteltiin 1,5 tonnin F-malli. Vuonna 1914 mallistossa oli kantavuudeltaan kahden, kolmen, neljän ja kuuden tonnin kuorma-autot. Niissä käytettiin nelisylinterisiä bensiinimoottoreita tehoiltaan 18, 22 ja 35 hevosvoimaa. Joitain malleja tehtiin vain erikoistilauksesta.
Vuonna 1913 yritys otti haltuunsa Reichenbergissä toimineen Reichenberger Automobil Fabrikin.
Tehdas siirtyi vuonna 1924 Plzeňiin, jossa 540-mallista kehitettiin kolmiakselinen, nivelrunkoinen 24–30 -paikkainen linja-automallisto.
Viimeinen Laurin & Klement -kuorma-automalli oli 1,25-tonninen tyyppi 115 vuodelta 1925. Saman vuoden aikana yrityksestä tuli osa Škodovy závody -yhtymää, jolloin autojen merkiksi tuli Škoda.
Suomessa tiedetään olleen 1920-luvulla ainakin kaksi Laurin & Klement -henkilöautoa. Toinen oli rekisteröity Uudenmaan ja toinen Hämeen lääniin.
Antromeeri
pienoiskuva|Kaupungit ovat antromeereja. English Bay, Vancouver Antromeeri eli antropogeeninen biomi on Ellisin & Ramankuttyn 2008 esittämän maantieteellisen teorian mukaan biomi, jossa prosessit ovat ensisijaisesti ihmispopulaation funktioita. Ekosysteemit ja ihmistoiminta vuorovaikuttavat keskenään. Antromeeri on siis luonnon ja ihmistoiminnan yhdessä luoma alue ja kokonaisuus. Teoria esittää, että antomeerissa ihmistoiminta vaikuttaa enemmän kuin suurilmasto.
Sen mukaan noin 75 % maapallon jäättömästä maa-alasta on antromeerejä ja loput luonnonbiomeja. Ellis & Ramankutty löysivät 18 eri luokkaa, esimerkiksi tiheä kaupunkiasutus, asuinalueiden metsä ja luontaisesti kasteltu viljelymaa. 18 antromeeria jaetaan viiteen pääluokkaan, jotka ovat: tiheä asutus, kylät, viljelysmaat, laidunmaat ja metsätalousalueet, mukaan lukien asutetut metsät. Teoriassa karttaruudut jaetaan luonnonvaraisiin ja antropogeenisiin luokkiin. Väentiheys ja maankäyttö puolestaan määräävät antromeerin antropogeenisissa ruuduissa.
Ellisin & Ramankuttyn teoriassa vain kolmeen eri luokkaan jakautuvaa lähes koskematonta luontoa ei luokitella antromeereiksi. Suomessa sellaista on lähinnä Lapissa ja luonnonsuojelualueilla. Maailmalla monet vaikeasti tavoitettavat alueet ja luonnonoloiltaan ihmiselle epäsuotuisat alueet, kuten arktinen tundra, vuoristot, sademetsät tai aavikot ovat luonnontilaisiksi luokiteltuja. Kasvillisuuden nettoprimäärituotanto on usein vähäisempää luonnontilaisilla alueilla, lukuun ottamatta kirveenkoskemattomia metsiä Antromeereista nettoprimäärituotanto on vähäistä lähinnä vain ekstensiivisesti laidunnettuilla ruohikkoalueilla.
Suurimalla osalla maapallon alueista siis näkyy ihmisen kädenjälki voimakkaasti. Ihminen on luonut kokonaan uusia tai muokannut vahvasti ekosysteemejä esimerkiksi viljelemällä, laiduntamalla, kaskeamalla, säännöstelemällä järviä, ojittamalla soita, hakkaamalla metsiä ja rakentamalla kaupunkeja. Esimerkiksi suon ojituksessa se muuttuu talousmetsäksi ja koko ekosysteemi siis korvaantuu toisella. Talousmetsä ei ole enää luonnontilainen biomi, näin Ellis & Ramankutty määrittelevät suurimman osan Suomea metsätalousalueiksi tai asuinalueiden metsäksi.
Ihmisen toiminta voi sekä lisätä että vähentää monimuotoisuutta. Esimerkiksi monet laidunnetut niityt ovat arvokkaita perinnebiotooppeja harvinaisine niittykasveineen. Kaupungitkin ovat antopogeenisia biomeja ja esimerkiksi puistoista voi löytyä yllättävän paljon harvinaisia lintuja ja niihin on istutettu usein monipuolista kasvillisuutta, kuten jaloja lehtipuita. Kaupunkien ekosysteemeitä tutkii kaupunkiekologia.
Ranskan ralli 2014
Ranskan ralli 2014 (viralliselta nimeltään Rallye de France - Alsace 2014) oli kauden 2014 yhdeksäs MM-ralli, joka ajettiin 2. – 5. lokakuuta. Kilpailun päätukikohtana toimi Alsacen alueen pääkaupunki Strasbourg. Rallin voittajaksi ajoi Volkswagenin Jari-Matti Latvala, jolle voitto oli uran ensimmäinen asvalttikilpailussa MM-tasolla.
Vuoden 2014 kilpailu oli viides kerta, kun maan MM-osakilpailu järjestettiin Korsikan saaren sijaan mantereen puolella.
Erikoiskokeet
Rallissa ajettiin 18 erikoiskoetta, joiden yhteispituus oli 303,63 kilometriä.
Lopputulokset
Kilpailuun osallistui yhteensä 95 autokuntaa, joista maaliin selvisi 71.
Paloittain määritelty funktio
pienoiskuva|250x250px|[[Itseisarvo|Itseisarvofunktio on eräs esimerkki paloittain määritellystä funktiosta.]] Paloittain määritelty funktio tarkoittaa matematiikassa funktiota, joka on määritelty eri tavoin määrittelyjoukkonsa osajoukoissa. Funktion määritteleminen paloittain on tarpeen silloin, kun yksi tietty funktio ei riitä kuvaamaan tarkasteltavaa tilannetta tai kun halutaan laajentaa funktion määrittelyjoukkoa sellaisiin joukkoihin, joissa se ei muutoin olisi mahdollista.
Funktion määrittely paloittain
Olkoon A ja B joukkoja ja joukolla A n kappaletta erillisiä osajoukkoja,, jotka osittavat joukon A. Ts. kaikilla, kaikilla i\neq j ja. Olkoon lisäksi joukoilta joukolle B funktiot
.
Tällöin funktio f:A\to B,
on paloittain määritelty funktio. Funktion määrittelemisessä paloittain on ehtoja, joiden tulee toteutua: Esimerkiksi, jos määrittelyjoukosta A=[0, 5] otetaan osajoukot A_1=[0, 1[, A_2=[1, 3] ja A_3=[3, 5[, niin funktiota f:A\to B ei voi määritellä paloittain joukkojen A_1, A_2 ja A_3 avulla, sillä ehdot 1. ja 2. eivät toteudu (A_2 ja A_3 eivät ole erillisiä joukkoja ja luku 5 ei kuulu yhteenkään osajoukoista). Osajoukkoja voi olla myös äärettömän monta.
Muita esimerkkejä
pienoiskuva|250x250px|Paloittain määritellyn funktion [[Kuvaaja (matematiikka)|kuvaajassa avoin ympyrä tarkoittaa määrittelyjoukon osavälin avointa päätepistettä ja suljettu vastaavasti suljettua päätepistettä.]] Funktio ,
on paloittain määritelty koko reaaliakselilla ja se koostuu kolmesta eri funktiosta, jotka on määritelty omilla osaväleillään, [-1, 1[ ja [1, \infty[. Osa funktion graafista on esitetty viereisessä kuvassa.
The Ecstasy of Gold
The Ecstasy of Gold on Ennio Morriconen vuonna 1966 säveltämä kappale Sergio Leonen elokuvaan Hyvät, pahat ja rumat ja sen saman nimiselle soundtrackille. Kappale soi kohdassa, jossa Eli Wallachin esittämä Tuco etsii hautausmaalta hautaa, joka sisältää 200 000 dollaria kultakolikoita. Kappaletta on käytetty monissa muissa yhteyksissä ja siitä on tehty useita covereita.
Yhdysvaltalainen metallimusiikkia soittava Metallica on käyttänyt kappaletta vuodesta 1983 lähtien keikkojensa introna. Kappaleesta on tehty uusi versio Metallican ja Michael Kamenin johtaman San Franciscon sinfoniaorkesterin yhteistyössä albumille S&M vuonna 1999. Metallica on vuonna 2007 tehnyt instrumentaaliversion kunnianosoituksena albumille We All Love Ennio Morricone.
Maailman arvostetuimpiin sellisteihin kuuluva Yo-Yo Ma soittaa kappaleen albumillaan Yo-Yo Ma Plays Ennio Morricone.
My Stealthy Freedom
My Stealthy Freedom on kansanliike, jonka aloitti Iranissa syntynyt toimittaja ja Yhdistyneessä kuningaskunnassa ja Yhdysvalloissa toimiva aktivisti Masih Alinejad vuonna 2014. Liike alkoi Facebook- sivulta My Stealthy Freedom, jossa iranilaiset naiset lähettävät valokuvia ilman huivia ja vuoden 2016 loppuun mennessä sivu oli ylittänyt miljoonan Facebookin tykkäyksen. Aloite on saanut laajaa kansainvälistä ja kansallista kattavuutta ja sitä on arvostettu ja arvosteltu.
Facebook-sivu Stealthy Freedom perustettiin 5. toukokuuta 2014 ja se on tarkoitettu paikaksi lähettää kuvia naisista ilman hijabia (huivia). Monet naiset ovat ottaneet kuvia ilman hijabia eri paikoissa: puistoissa, rannoilla, markkinoilla ja kaduilla. Alinejad sanoi, että kampanja alkoi melko yksinkertaisesti:
Kevätlehtoleinikki
Kevätlehtoleinikki (Ranunculus fallax, syn. R. auricomus var. fallax) on Euroopassa tavattava leinikkilaji. Kevätlehtoleinikki on apomiktisesti lisääntyvä ryhmälaji, johon kuuluu useita ns. pikkulajeja. Perinteisesti kevätlehtoleinikki-ryhmä on käsitelty apomiktisten kevätleinikkien (R. auricomus) alalajina, mutta nykyään se käsitellään omana lajiryhmänään.
My Stealthy Freedom
Kerran postasin kuvan itsestäni Lontoossa, vapaana, ilman huivia. Sain monilta iranilaisilta naisilta viestejä joissa sanottiin: Älä julkaise kuvia sieltä, sillä kadehdimme sinua. Pian julkaisin itsestäni uuden kuvan, jossa ajoin kotikaupungissani (Iranissa), taas ilman huivia. Sanoin iranilaisille naisille: Lyön vetoa, että voitte tehdä saman. Monet heistä lähettivät minulle kuviaan ilman huiviaan, joten loin sivuston nimeltä My Stealthy Freedom. Jos olisin Iranissa tätä sivustoa ei olisi olemassa. Nyt nuo äänettömät naiset voivat ilmaista itseään, ensimmäisen kerran 30 vuoden jälkeen.
- M. Alinejad
Maskun Palloseura
Maskun Palloseura (lyh. MaPS tai Masku) on maskulainen jalkapalloseura, joka on perustettu vuonna 1988. MaPS pelaa kotiottelunsa Taponkedon kentällä. Kaudella 2022 seura pelaa Kolmosessa.
Mäkihyppy talviolympialaisissa 1972
Vuoden 1972 Sapporon talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkoina oli Ōkurayaman mäkihyppykeskus. Normaalimäen K-piste oli 70 metriä ja suurmäen 90 metriä.
Kevätlehtoleinikki
Ulkonäkö ja koko
thumb|vasen|180px|Kevätlehtoleinikki. Monivuotinen ja tavallisesti melko tukeva kevätlehtoleinikki kasvaa 20–70 cm pitkäksi. Varsia on 1–3 ja niiden tyvellä on lavattomia, suomumaisia ja melko varhain lakastuvia lehtituppia. Aluslehtiä on tavallisesti 2–5 kappaletta. Ensimmäisten lehtien lehtilavat ovat muodoltaan munuaismaisia, myöhemmät ovat pyöreähköjä. Lehtilapa on 2–15 cm leveä, tavallisesti kolmihakoinen tai kolmijakoinen ja leveäliuskainen. Varsilehtien liuskat ovat 2,5–8 cm pitkiä, tasasoukan suikeita tai kapean vastapuikeita ja etenkin kärkipuolelta harva- ja epäsäännöllisen pitkähampaisia, joskus lähes ehytlaitaisia. Kukat sijaitsevat yksittäin varren ja haarojen päissä. Kukkaperä on sileä, kukkapohjus 4–9 mm pitkä ja melko runsaskarvainen. 1,5–2,5 cm leveässä keltaisessa kukassa on kaksi kehäkiehkuraa. Sekä verhiö että teriö ovat viisilehtisiä, toisinaan osa terälehdistä on vaillinaisesti kehittyneitä. Terälehdissä on mesikuoppa. Kevätlehtoleinikki kukkii Suomessa touko-kesäkuussa. Hedelmistössä on tiheäkarvaisia pähkylöitä, joissa on 0,6–1,7 mm pitkä ota. Kevätlehtoleinikki on myrkyllinen kasvi.
Maskun Palloseura
MaPS:n miesten edustusjoukkue on pelannut Suomen kolmanneksi korkeimmalla sarjatasolla Kakkosessa kausina 1999, 2003–2007 ja 2013–2015. Naisten edustusjoukkue pelaa Nelosessa.
Angelika Neuner
Angelika Neuner (s. 23. joulukuuta 1969) on entinen itävaltalainen ohjaskelkkailija, joka kilpaili vuosina 1987–2002. Hän osallistui neljiin talviolympialaisiin ja voitti ohjaskelkkailussa yhden olympiahopean Albertvillessä vuonna 1992, jolloin hän hävisi pikkusiskolleen Dorikselle. Vuoden 1998 talviolympialaisissa Naganossa hän voitti pronssia.
Ohjaskelkkailun maailmanmestaruuskilpailuissa hän voitti 6 mitalia ja EM-kilpailuissa kaksi.
Maskun Palloseura
Tunnettuja MaPS:n kasvatteja ovat Riku Riski, Roope Riski, Kasper Hämäläinen ja Sami Sanevuori.
My Stealthy Freedom
BBC:n vuonna 2014 tekemässä haastattelussa Alinejad korosti, että naiset, jotka ovat lähettäneet valokuvansa, eivät ole naisaktivisteja, vaan vain tavallisia naisia, jotka puhuvat sydämestään. Moniin kuviin oli liitetty kuvatekstejä, joista osa oli runollista, ja toiset olivat ilkikurisia tai häpeällisiä. Monet kuvatekstistä ovat korostaneet valinnan oikeutta tai valinnanvapautta.
Kevätlehtoleinikki
Levinneisyys
Kevätlehtoleinikkiä tavataan ainoastaan Euroopassa, mutta sielläkin sen levinneisyys tunnetaan puutteellisesti. Lajin levinneisyysalue ulottuu Keski-Ruotsista ja Etelä- ja Keski-Suomesta Baltiaan, Länsi-Venäjälle, Pohjois-Ukrainaan, ja edelleen Puolaan, Etelä-Saksaan, Pohjois-Italiaan, Unkariin ja Pohjois-Romaniaan. Suomessa kevätlehtoleinikin levinneisyysalue painottuu linjan Pori–Jyväskylä–Lappeenranta-linjan eteläpuolella. Pohjoisempana lajia tavataan muun muassa Pohjois-Karjalassa ja Pohjois-Savossa. Pohjoisimmat esiintymät ovat Oulun korkeudelta.
Elinympäristö
Kevätlehtoleinikkiä kasvaa lehdoissa, lehtokorvissa, lehtoniityillä ja muissa lehtomaisilla paikoilla. Sitä tavataan myös puistoissa.
Mäkihyppy talviolympialaisissa 1972
Sapporon mäkihyppykilpailut olivat yksi olympiahistorian parhaiten muistettuja. Isäntämaa Japani saavutti normaalimäessä kolmoisvoiton, suurmäen voittoon hyppäsi tuntematon puolalainen Wojciech Fortuna. Hänen mitalinsa oli samalla Puolan ensimmäinen talviolympialaisten kultamitali.
My Stealthy Freedom
Toukokuussa 2017 Alinejad käynnisti Valkoisen Keskiviikon- kampanjan, joka rohkaisi naisia poistamaan huivinsa keskiviikkoisin tai käyttämään valkoista huivia protestin merkkinä.
Reaktiot
Sedigheh Karimi, Melbournen yliopiston tutkija väitti vuonna 2014, että virtuaalinen ympäristö, kuten My Stealthy Freedom, tarjoaa mahdollisuuksia itsenäiselle edustukselle ja uusien identiteettien käyttöönotolle. Gholam Khiabany, Lontoon yliopiston Goldsmiths- median ja viestinnän osaston johtaja, on kiitollinen Alinejadin kampanjasta samoin kuin Victoria Tahmasebi-Birgani, naisten ja sukupuoliopintojen professori Toronton yliopistossa. Vuonna 2015 ihmisoikeuksia ja demokratiaa käsittelevä Geneven huippukokous antoi Alinejadille naisten oikeuksia koskevan palkinnon.
Kesäkuun alussa 2014 Iranin valtion televisio esitteli tarinan, jonka mukaan Masih Alinejad oli huumeiden aiheuttamassa hallusionaatiomaisessa tilassa kun hän poisti vaatteensa ja kolmesta miestä raiskasi hänet poikansa edessä. Alinejad sanoi, että tarina on väärä.
Nils Liedholm
Nils Liedholm (8. lokakuuta 1922 Valdemarsvik, Ruotsi – 5. marraskuuta 2007 Cuccaro Monferrato, Italia) oli ruotsalainen jalkapalloilija ja jalkapallovalmentaja.
Liedholm voitti pelaajana Italian mestaruuden neljästi AC Milanissa ja Ruotsin mestaruuden kahdesti IFK Norrköpingissä. Maajoukkueessa hän saavutti olympiakultaa vuoden 1948 kesäolympialaisissa ja MM-hopeaa vuoden 1958 MM-kotikisoissa.
Valmennusurallaan Liedholm toimi Italiassa Milanin, Veronan, Monzan, Varesen, Fiorentinan ja Roman päävalmentajana. Hän saavutti Milanin valmentajana yhden Italian mestaruuden sekä Roman valmentajana yhden Italian mestaruuden ja kolme Italian cupin voittoa.
Liedholmia pidetään ensimmäisenä ulkomaalaispelaajana, joka saavutti tähden aseman Italiassa. Hänet tunnettiin AC Milanissa lempinimellä Il Conte ja AS Romassa lempinimellä Il Barone  Roomassa.
Pelaajaura
Liedholm aloitti jalkapallon pelaamisen juniorina syntymäkaupunkinsa joukkueessa Valdemarsviks IF:ssä. Seuran edustusjoukkueeseen hän pääsi 1938 ollessaan 16-vuotias. Liedholm harrasti nuoruudessaan myös jääkiekkoa, yleisurheilua, jääpalloa ja hiihtoa. Suoritettuaan asepalveluksen Liedholm siirtyi 2. divisioonassa pelanneeseen IK Sleipneriin. Sleipner ylsi kolmesti sarjassa toiseksi kunnes valmentaja Lajos Czeizler houkutteli hänet IFK Norrköpingiin 1946. Liedholm voitti Norrköpingissä Ruotsin mestaruuden kahdesti, joista ensimmäisestä hän ei tosin saanut kultamitalia sillä hän pelasi kaudella vain kymmenen ottelua.
190px|left|thumb|Kuuluisa kolmikko [[Gre-No-Li AC Milanin paidassa 1950-luvulla.]] Liedholm valittiin Ruotsin maajoukkueeseen hänen pelatessaan Norrköpingissä. Hänet valittiin mukaan myös Lontoon 1948 olympialaisiin, mutta maajoukkueessa hän joutui pelaamaan vasempana laitahyökkääjänä eikä välihyökkääjänä kuten normaalisti. Liedholm pelasi kuitenkin erinomaisesti ja Ruotsi voitti olympiakultaa kaatamalla Jugoslavian finaalissa 3–1.
Liedholm voitti Milanissa mestaruuden myös 1955 sekä Grenin ja Nordahlin lähdettyä vuosina 1957 ja 1959. Hän pelasi myös Euroopan cupin finaalissa vuonna 1958, mutta Milan hävisi Real Madridille. Liedholm pelasi Milanissa uransa loppuun ja toimi myös seuran kapteenina usean vuoden ajan. Hän teki Milanissa urallaan 81 maalia 359 ottelussa.
Milaniin siirtymisen jälkeen Liedholm ei pelannut pitkään aikaan maajoukkueessa, sillä Ruotsi ei valinnut maajoukkueeseen ammattilaispelaajia. Häneltä jäi väliin muun muassa 1950 MM-kisat, joissa Ruotsi oli mukana. Liedholm palasi maajoukkueeseen 36-vuotiaana Ruotsin MM-kisoihin 1958, kun ammattilaisrajoituksesta luovuttiin. Liedholm oli kisoissa joukkueen kapteeni. Ruotsi eteni aina finaaliin asti häviten sen Brasilialle vaikka Liedholm vei Ruotsin ottelussa 1–0 johtoon. Maajoukkueessa hän pelasi 23 kertaa ja viimeisteli 12 maalia.
Valmennusura
Päätettyä pelaajauransa Milanissa 1961 Liedholm ryhtyi seuran juniorijoukkueen valmentajaksi. Hän nousi AC Milanin päävalmentajaksi 1964 ja johti seuraa kaksi kautta ilman suurempaa menestystä. Sen jälkeen Liedholm oli nostamassa Veronaa ja Varesea Serie B:stä pääsarjatasolle. Pestien välissä viipyi yhden kauden Monzassa.
Varesesta Liedholm siirtyi ensin kahdeksi kaudeksi ACF Fiorentinaan ja vuonna 1973 AS Romaan, jota hän valmensi neljä vuotta. Vuonna 1977 Liedholm palasi takaisin AC Milanin peräsimeen ja johdatti sen seuraavalla kaudella mestaruuteen. Mestaruuden jälkeen Liedholm palasi Romaan, jossa hän saavutti kaudella 1982–1983 seuran ensimmäisen mestaruutensa 50 vuoteen. Seuraavalla kaudella Liedholm vei seuran Euroopan cupin finaaliin, jonka se hävisi Liverpoolille. Liedholmin johtama AS Roma saavutti myös Italian cupin voiton kolmesti vuosina 1980, 1981 ja 1984. Hän palasi vielä takaisin AC Milaniin ja sieltä jälleen AS Romaan kunnes lopetti 1989 saatuaan potkut.
Valmentajana Liedholm oli taktisesti innovatiivinen. Hän peluutti joukkueitaan onnistuneesti aluepuolustusjärjestelmällä vallalla olevan liberoon ja miesvartiointiin perustuvan catenaccion sijaan. Liedholm oli tunnettu myös lupaaville junioreille vastuuta antavana valmentajana.
Pelityyli
Liedholm oli teknisesti taitava pelaaja ja taktisesti älykäs. Hänellä oli kova laukaus ja hän oli taitava harhauttelija, mutta ennen kaikkea Liedholm oli erinomainen syöttelijä. Liedholm toimi joukkueen pelintekijänä ja pystyi jakelemaan palloa tarkasti pitkillä ja älykkäästi lyhyillä syötöillä. Tarinan mukaan hän pelasi AC Milanissa kaksi vuotta antamatta yhtään harhasyöttöä ja kun hän vihdoin antoi kotikentällään epäonnistuneen syötön, yleisö antoi suosionosoituksia päästessään todistamaan poikkeusta Liedholmin tavallisesta erinomaisuudesta.
Uran jälkeen
Valmennusuran päätyttyä hän hoiti pääasiassa perheen viinitilaa Piemontessa, Pohjois-Italiassa. Kaudella 1996–1997 hän palasi jalkapallon pariin vielä hetkeksi AS Roman väliaikaisena valmentajana. Liedholm kuoli 2007 kotikaupungissaan Cuccaro Monferratossa pitkän sairastelun jälkeen.
Kunnianosoituksia
Liedholmia pidetään yhtenä Ruotsin kaikkien aikojen parhaista jalkapalloilijoista. Hänet on muun muassa valittu Kansainvälisen jalkapallon historia- ja tilastoyhdistyksen IFFHS:n äänestyksessä 1900-luvun 100 parhaan eurooppalaispelaajan joukkoon yhdessä Grenin ja Nordahlin kanssa.
Liedholmin synnyinkaupungissa pelataan hänen mukaansa nimetty junioriturnaus, Nils Liedholm Cup.
Robert A. Heinlein
Heinlein sai elämänsä aikana seitsemän Hugo-palkintoa ja ensimmäisen grand master -palkinnon elämäntyöstään. Hänen tunnetuimpia teoksiaan ovat muun muassa Stranger in a Strange Land (1961) ja Starship Troopers (1959).
Nuoruus
Heinlein syntyi vuonna 1907 Missourissa Rex ja Bam Heinleinin perheen kolmanneksi pojaksi. Perhe muutti pian Kansas Cityyn, missä Heinlein varttui. Heinlein oli lapsena kiinnostunut tähtitieteestä ja luki paljon tieteiskirjallisuutta.
Kirjailijan ura
Heinleinin varhaiset novellit ja romaanit julkaistiin ensin jatkokertomuksina, ja kirjamuodossa vasta vuosia myöhemmin. Ennen toista maailmansotaa Heinleinin kertomuksia oli ilmestynyt lähes yksinomaan tieteisfiktiolehdissä, mutta sen jälkeen kustantajat uskaltautuivat julkaisemaan tieteiskirjoja.
Heinleinin ”tulevaisuuden historia” -sarja koostuu hänen 1940- ja 1950-luvuilla kirjoittamistaan kertomuksista, jossa kuvataan joskus samojen henkilöhahmojen kautta ihmiskunnan historian vaihetta, jossa ihminen oppii ensin avaruusmatkailun ja sitten tähtienvälisen matkailun. Sarjaan kuuluvat kertomukset Mies, joka myi kuun (1950), Maan vihreät kunnaat (1951), Kapina 2100 (1953), Maan hylkäämät (1958) ja Orphans of the Sky (1963).
Heinleinin ensimmäinen pitkä teos Näin ei saa jatkua ilmestyi jatkosarjana vuonna 1940, ja se julkaistiin myöhemmin yhdessä jatkonsa Coventryn (1940) kanssa nimellä Kapina 2100 (1953). Kertomus kuvaa kapinaa tulevaisuuden Yhdysvaltojen uskonnollista pakkovaltaa vastaan.
Seitsemän miehen sodassa (1941, kirjana 1948) aasialaiset hyökkäävät Yhdysvaltoihin. Yli-ihmisen aika (1942, kirjana 1948) on kertomus yhteiskunnasta, jossa valmistetaan perintötekijöiltään täydellisiä lapsia.
Heinleinin aikaparadoksikertomuksista merkittävimpiä ovat ”By His Bootstraps” (1941) ja ”All You Zombies” (1958). Novelli ”And He Built a Crooked House” (1941) on moniulotteisuuden kuvaus.
Heinlein julkaisi vuodesta 1947 alkaen aina 1950-luvun lopulle saakka myös nuorille tarkoitettua tieteiskirjallisuutta, kuten Rocketship Galileo (1947), Red Planet (1949), Farmer in the Sky (1950), Between Planets (1951), The Rolling Stones (1952), Starman Jones (1953), The Star Beast (1954), Tunnel in the Sky (1955), Time for the Stars (1956), Galaksin kansalainen (1957), Have Spacesuit – Will Travel (1958) ja Taistelu Venuksessa (1963). Starship Troopers (1959) voitti parhaan romaanin Hugo-palkinnon vuonna 1960, ja Farmer in the Sky sai retro-Hugo-palkinnon vuonna 2001.
Heinleinin aikuisille suuntaamia 1950-luvun romaaneja ovat The Puppet Masters (1951), The Door into Summer (1956) ja Panoksena tulevaisuus (1957), joista jälkimmäinen voitti Hugo-palkinnon.
Romaani Stranger in a Strange Land (1961) oli myyntimenestys ja toi Heinleinille Hugo-palkinnon. Virginia Heinlein julkaisi teoksen alkuperäisen, lyhentämättömän version miehensä kuoleman jälkeen.
Heinlein lopetti novellien kirjoittamisen 1960-luvun puolivälissä ja keskittyi romaaneihin. Hän toi kirjoissaan usein esiin libertaarisen maailmankuvansa, jonka jotkut tulkitsivat jopa fasistiseksi. Heinleinin uran loppuvuosien tuotantoa pidetään yleisesti heikkotasoisempana kuin 1970-lukua edeltänyttä tuotantoa.
Yksityiselämä
pienois|pysty|Robert ja Virginia ”Ginny” Heinlein [[Tahitilla 1980.]] Robert Heinlein ja hänen kolmas vaimonsa Virginia Gerstenfeld menivät naimisiin vuonna 1948. He tapasivat toisen maailmansodan aikana Yhdysvaltain laivaston koelaitoksessa Philadelphiassa. Gerstenfeld työskenteli kemistinä ja ilmailun testi-insinöörinä ja Heinlein insinöörinä. Robert Heinlein oli toiminut laivastossa ennen tuberkuloosia vuonna 1934 ja Virginia Gerstenfeld työskenteli hänen avustajanaan vaikka oli sotilasarvoltaan korkeampi.
Heinlein-yhdistys
Heinlein-yhdistys on Virginia Heinleinin perustama yhdistys miehensä puolesta. Yhdistys muun muassa myöntää Robert A. Heinlein -palkinnon.
Lilyjets
Lilyjets on norjalainen tyttöbändi, jonka jäseniä ovat Lisbeth Marie T. Mjaugo (s. 1983), Kine Lee T. Aksnes (s. 1984) ja Tinki Tønseth Troye (s. 1984). He aloittivat laulamisen ja sanojen kirjoittamisen yhdessä jo nuorina. Bändin levy-yhtiö on pohjoismaalainen Bonnier Amigo Music Group.
Helsingissä pidetyissä NRJ Radio Awardseissa tammikuussa 2006 yhtye voitti palkinnon "Best Nordic Hit" (paras pohjoismaalainen hitti).
Laaban
Laaban eli Laban on Vanhan testamentin henkilö, Betuelin poika, Iisakin vaimon Rebekan veli sekä Jaakobin vaimojen Raakelin ja Lean isä.
Laaban asui Harranissa, josta Aabraham aikoinaan oli lähtenyt eteenpäin. Hänen ensiesiintymisensä Raamatussa on Ensimmäisen Mooseksen kirjan 24. luvussa, jossa Aabraham lähettää taloudenhoitajansa hakemaan morsianta pojalleen Iisakille. Palvelija matkustaa Mesopotamiaan, josta tämä löytää Rebekan. Jakeessa 29 mainitaan myös Rebekan veli Laaban, joka toivottaa taloudenhoitajan tervetulleeksi ja hoitaa avioliiton käytännön järjestelyt isänsä Betuelin kanssa.
Laabanin merkittävin esiintyminen Raamatussa on kuitenkin vasta 1. Mooseksen kirjan 29.–31. luvuissa, joissa hän esiintyy Jaakobin isäntänä ja appena. Jaakob pakenee näet enonsa luo huijattuaan esikoissiunauksen Esaulta. Hän sopii menevänsä naimisiin Raakelin kanssa ja palvelemaan maksuksi seitsemän vuotta. Laaban kuitenkin huijaa Jaakobia ja vie häävuoteeseen vanhemman sisaren Leean. Saadakseen myös Raakelin Jaakob sitoutuu toiseenkin seitsemän vuoden palvelukseen.
Kun 14 vuoden palvelusaika on kulunut loppuun, Jaakob pyytää Laabanilta lupaa lähteä kotiin. Laaban pyytää Jaakobia kuitenkin jäämään palvelukseensa. Palkaksi sovitaan kaikki ne lampaat, jotka olisivat kirjavia. Symbolisen magian, Jumalan avun ja sopivan jalostustyön yhdistelmällä Jaakob onnistuu saamaan karjan tuottamaan aina sellaisia lampaita, jotka on sovittu hänen palkakseen, vaikka palkkasopimusta muutetaankin useita kertoja. Tämän seurauksena Laabanin ja Jaakobin välit hiljalleen kylmenevät.
Lopulta Jaakob lähtee kotimatkalle salaa Laabanilta perheineen, omaisuuksineen ja suurine karjoineen. Laaban lähtee ajamaan häntä takaa, mutta on saanut Jumalalta kiellon tehdä pahaa Jaakobille. Vihaisen sananvaihdon jälkeen miehet sopivat välinsä ja solmivat rauhanliiton valalla vannoen. Tämä jää Laabanin viimeiseksi esiintymiseksi Raamatussa.
François Chabot
thumb|François Chabot François Chabot (23. lokakuuta 1759 Saint-Geniez-d’Olt, Ranska – 5. huhtikuuta 1794 Pariisi, Ranska) oli ranskalainen vallankumousajan poliitikko, taustaltaan kapusiinimunkki. Hänet teloitettiin niin sanottuna terrorin aikana.
Chabot oli kokin poika, joka meni nuorena kapusiinimunkiksi Rodezissa sijainneeseen munkkiluostariin ja käytti munkkina nimeä Augustin. Hän jätti veljeskunnan vuonna 1788. Kun Ranskaan luotiin vallankumouksen jälkeen papiston siviilihallinto, hänestä tuli helmikuussa 1791 Blois’ssa toimineen Loir-et-Cherin perustuslaillisen piispan Henri Grégoiren ylivikaari. Chabot hoiti tätä tehtävää, kunnes hänet valittiin syyskuussa 1791 Loir-et-Cherin edustajaksi lakiasäätävään kansalliskokoukseen. Vallankumoksen kannattajaksi ryhtynyt Chabot hylkäsi kokonaan kirkollisen uran. Hän tuli tunnetuksi radikaalin kordelieeriklubin piirissä, jossa hän sai kiivailla puheillaan lempinimen ”raivoava munkki”. Chabot, Antoine Merlin de Thionville ja Claude Basire olivat kansalliskokouksen ainoat kordelieerit ja muodostivat äärimmäisen vasemmiston. Chabot kuului myös jakobiiniklubiin ja toimi sen puheenjohtajana pari viikkoa kesäkuussa 1792.
Syyskuussa 1792 Chabot valittiin Aveyronin departementin edustajana uuteen parlamenttiin, kansalliskonventtiin. Hän liittyi radikaaliin vuoripuolueen edustajaryhmään, jonka nimenkin on sanottu olleen hänen keksimänsä. Hän äänesti kuningas Ludvig XVI:n kuolemantuomion puolesta ja vastusti syyskuun murhista syytettyjen vallankumouksellisten saattamista oikeuden eteen. Chabot oli yleisen turvallisuuden valiokunnan jäsenenä tammikuusta syyskuuhun 1793. Hän oli myös kansalliskonventin komissaarina Aveyronissa ja Tarnissa maaliskuusta toukokuuhun sekä Sommessa heinäkuusta syyskuuhun 1793. Chabot tuli tunnetuksi radikaaleista uskonnollisista näkemyksistään. Hän muun muassa sanoi: ”Kristus oli ensimmäinen sanskulotti”. Chabot teki aloitteen Notre Damen katedraalin muuttamisesta järjen temppeliksi. Vallankumousjohtaja Maximilien Robespierre kääntyi häntä vastaan. Chabot oli läsnä Jean Paul Marat’n murhaajan Charlotte Cordayn pidätyksessä ja otti haltuunsa muun muassa pidätetyn kellon.
Chabot syyllistyi vuonna 1793 Ranskan Itä-Intian kauppakomppanian lakkauttamiseen liittyneeseen väärennös- ja lahjontaskandaaliin. Hänen mainettaan haittasi myös hänen avioliittonsa hämäräperäisen itävaltalaisen pankkiirin Junius Freyn siskon kanssa. Chabot vangittiin marraskuussa 1793. Hänet tuomittiin vallankumoustuomioistuimessa kuolemaan samassa yhteydessä Georges Dantonin ja tämän tukijoiden kanssa. Heidät myös teloitettiin giljotiinilla samalla kertaa. Dantonistit protestoivat sitä, että heidät yhdistettiin Chabot’n kaltaiseen henkilöön.
Xwédan kuningaskunta
Xwédan kuningaskunta (myös Hueda, Whydah, Ouidah tai Sahé) oli kuningaskunta Länsi-Afrikan rannikolla nykyisen Beninin rajojen sisällä. Maa oli merkittävä orjakaupan keskus 1600- ja 1700-luvuilla. Vuonna 1700 Xwédan kuningaskunnalla oli rantaviivaa noin 16 kilometriä. Kuningas Haffonin hallintokauden aikana rantaviiva laajentui 64 kilometriin ja sisämaahan 40 kilometriin.
Xwédan pääkaupunki oli Savi. Kuningaskunnan viimeinen kuningas oli kuningas Haffon, joka suistettiin vallasta vuonna 1727 Xwédan tullessa valloitetuksi ja liitetyksi Dahomeyn kuningaskuntaan.
Tiikerihai (täsmennyssivu)
Tiikerihai voi tarkoittaa seuraavia:
Norjan tieverkko
thumb|[[Eurooppatie 18 kulkee Etelä-Norjan läpi.]] thumb|[[Trollstigen on avoinna vain kesäisin.]] thumb|[[Storseisundetin silta Atlantin väylällä.]] Norjan yleisten teiden tieverkko koostuu noin 93 400 kilometristä maantietä Norjassa. Se jakaantuu seuraaviin luokkiin:
Tiestön laatu on varsin vaihteleva. Vuoristoalueilla valtatietkin saattavat olla hyvin kapeita ja mutkaisia. Tasaisemmilla alueilla tiestön geometria on parempi, mutta näilläkin seudulla tiet ovat suurelta osin kapeampia ja mutkaisempia kuin vastaavat tiet Suomessa.
Numerointi
Ennen vuoden 2010 alussa tapahtunutta hallintouudistusta valtakunnalliset tiet merkittiin liikennemerkein maastoon ja numeroitiin numeroin 2-999. Yksi- ja kaksinumeroiset tiet ovat tärkeämpiä teitä ja kolminumeroiset ovat näitä vähäisempiä. Tämä numerointijärjestelmä säilyi uudistuksessa, vaikka yli 40 prosenttia valtakunnallisista teistä siirtyi läänin teiksi.
Läänin teiden ja kunnallisten teiden numerointi on lääni- ja kuntakohtainen.
Liikennemerkeissä esitetään numerointi seuraavasti:
Jos tie on osa eurooppatieverkostoa, sillä ei ole kansallista numeroa. Eurooppatien numeroa ei käytetä valtakunnallisen tien kansallisena numerona. Esimerkiksi valtakunnallisen tien numeroa 10 ei ole käytössä, koska eurooppatie E10 kulkee Norjan alueella. Poikkeuksena tie numero 12, joka on jatkoa tielle E12.
Teiden hallinto
Valtakunnallisen tieverkon omistaa valtio ja sitä hallinnoi ja hoitaa Statens vegvesen -niminen virasto. Läänin teiden vastuu on lääneissä ja kunnallisten teiden kunnissa.
Talvihoito
Norjassa osa yleisistäkin teistä suljetaan talvisajaksi. Tämä on käytäntö sellaisten teiden osalta, jotka eivät ole osa keskeisintä tieverkkoa ja jonka talvihoito tulisi erittäin kalliiksi. Tällaiset tiet sijaitsevat yleensä vuoristoalueilla. Olosuhteiden niin vaatiessa tiet voidaan sulkea myös tilapäisesti, yleensä yöajaksi. Huonojen keliolosuhteiden vallitessa on käytössä myös kolonna-ajo: Tieosuudella sallitaan vain tienpitäjän avustamien autoletkojen kulku. Letkan keulassa ja perässä liikkuu yleensä aura-auto.
David Peat
Francis David Peat (18. elokuuta 1938 – 6. kesäkuuta 2017) oli brittiläinen holistinen fyysikko ja kirjailija, joka tutki muun muassa kiinteän olomuodon fysiikkaa ja kvanttiteorian perusteita.
Norjan tieverkko
Talvihoito
Norjassa on joillain alueilla nastarengasvero. Kitkarenkaat ovat suosittuja, varsinkin alavilla kaupunkialueilla.
David Peat
Tausta
Peat syntyi 18. elokuuta 1938 Liverpoolissa ja suoritti tohtorin tutkinnon 1964 Liverpoolin yliopistossa pääaineenaan fysiikka. Hän tutki useita vuosia teoreettista fysiikkaa Kanadan kansallisen tutkimuskeskuksessa (National Research Council of Canada) ja teki fysiikan perusteiden suhteen läheistä yhteistyötä fyysikko ja filosofi David Bohmin kanssa. Peat on maailman taide- ja tiedeakatemian (World Academy of Art and Science) vieraileva luennoija sekä kirjeenvaihtajajäsen Euroopan taide-, tiede- ja ihmistutkimuksen akatemiassa (European Academy of Arts, Science, and the Humanities).
Peatin holistinen filosofia ja fysiikka
Peatin perusväittämä on, että maailma on ykseys. Kaiken perustan muodostaa universaaliaines, aktiivinen, itseorganisoiva ja liikuttava aktiivinen informaatio, "merkitys", joka on aineen ja energian eräs ominaisuus.
Norjan tieverkko
Tiemaksut
Osa teistä on maksullisia. Tällaisia teitä ovat yleensä parannetut tai uudet tieosuudet, joiden rakentamiskustannuksista osa peitetään määräaikaisella tiemaksulla. Tiemaksua voidaan myös ryhtyä keräämään etukäteen tulevan investoinnin rahoittamiseksi. Eräiden kaupunkien ympärillä on kaupunkitulli (bomring), jolla kerätään maksua kyseisen kaupungin liikenneinvestointeihin. Myös yksityistien pitäjä voi kerätä tiemaksuja.
David Peat
Peatin holistinen filosofia ja fysiikka
F. David Peatin koti ja sen lähipiiri mahdollistivat jo varhain luonnontieteelliset kokeilut, mutta myös keskustelut esimerkiksi Platonista, pahan olemuksesta ja ihanteellisen yhteiskunnan piirteistä. Hänen toimintansa osoitti kiinnostusta tavanomaisesti ajatellen toisilleen vastakkaisten ryhmien kohtaamisiin. Asuessaan Kanadassa Peat järjesti keskustelupiirejä länsimaisten tutkijoiden ja Amerikan intiaaniheimojen vanhimpien välille, Lontoossa taas yhteisen konferenssin taiteilijoille ja tutkijoille.
Norjan tieverkko
Lautat
Rannikkoalueilla on 114 yleisen tien lauttayhteyttä. Kaikki yleisten teiden lautat ovat maksullisia, ja ne liikennöivät tienpitäjän laskuun. Lautoilla noudatetaan yhtenäistä lauttayhteyden pituuteen perustuvaa taksaa.
Sillat
Etenkin rannikkoalueille on siltatekniikan kehittyessä rakennettu hyvinkin pitkiä ja näyttäviä siltoja. Isot sillat ovat usein valmistuttuaan maksullisia.
David Peat
Peatin holistinen filosofia ja fysiikka
Vuodesta 1996 Peat asui Italiassa. Hän perusti Pariin, lähelle Sienaa uuden oppimisen keskuksen, Pari Center of New Learning. Se keskittyy opettamaan tieteen uusia viitekehyksiä ja ajatteluttaa kurssien osanottajia muun muassa yhteiskunnassa vallitsevista arvoista.
Norjan tieverkko
Sillat
Norjan viisi pisintä siltaa ovat
Jänneväliltään pisimmät sillat ovat
David Peat
Suomeksi julkaistu
Peat on julkaissut yli kaksikymmentä teosta tieteen, taiteen ja hengellisyyden aloilta. Suomeksi on julkaistu:
Norjan tieverkko
Sillat
thumb|Lærdalin tunneli E39-tiellä on kaksi suurta ponttonisiltaa: Nordhordlandsbrua (ponttoniosan pituus 1 246 m) ja Bergsøysundbrua (845 m). Ensin mainittu on maailman pisin vain päistä ankkuroitu ponttonisilta ja siihen kuuluu myös vinoköysisiltaosuus, jonka alikulkukorkeus on 32 metriä.
Tunnelit
Päätiestöllä on noin 950 tunnelia. Näistä kolme on pituudeltaan yli 10 kilometriä. Vuonna 2000 valmistunut Lærdalin tunneli (24,5 km, E16) on maailman pisin maantietunneli. Osa tunneleista kulkee meren alla. Eiksundin alittava tunneli (7,8 km, 653) on maailman syvimmällä käyvä maantietunneli. Sen alin kohta sijaitsee 287 metriä meren pinnan alapuolella.
Jättiseitikki
Jättiseitikki (Cortinarius praestans) on suurikokoinen seitikki, jota tavataan muun muassa Keski-Euroopassa ja Venäjällä, Ruotsissa, jossa se on silmälläpidettävä (NT) sekä Norjassa, jossa se on katsottu vaarantuneeksi (VU), samoin kuin Unkarissa. Joskus sitä on pidetty sukkaseitikin (C. torvus) muotona. Violettiin vivahtava ruskea lakki voi olla 15–18 cm leveä ja lähes valkoinen jalka voi tulla 15 cm korkeaksi. Jalan alaosa on usein paksuuntunut ja suojusjätteinen. Malto on tuoreena valkoista ja haju miellyttävä. Lajia pidetään syötävänä. Suomesta lajia ei ole toistaiseksi varmuudella löytynyt; ainakin se on jalojen lehtipuiden kuten pyökin juurisienenä äärimmäisen harvinainen.
Juho Kanervo
Juho Kanervo (14. heinäkuuta 1891 Mustamäki, Uusikirkko – 1. tammikuuta 1934) oli suomalainen taidemaalari.
Kanervo opiskeli Viipurin taiteen ystävien piirustuskoulussa 1910–1915. Hän osallistui Suomen Taiteilijain näyttelyihin vuosina 1923, 1925, 1926, 1928, 1930 ja 1931. Kanervon töitä oli esillä myös Tallinnassa ja Tartossa 1930–1931.
Markus Prock
Markus Prock (s. 22. kesäkuuta 1964, Innsbruck) on itävaltalainen uransa lopettanut ohjaskelkkailun moninkertainen arvokisamitalisti.
Prockin mittavimmat saavutukset ovat kolme olympiamitalia, joista kaksi on hopeista ja yksi pronssinen. Maailmanmestaruuskilpailuista Prockilla on peräti 13 mitalia, joista viisi kultaista, ja Euroopan-mestaruustasolla hänellä on 6 mitalia, joista kolme on kultaisia. Prock lopetti uransa vuoden 2002 talviolympialaisten jälkeen.
Prock toimii nykyään mäkihyppääjä Gregor Schlierenzauerin managerina.
Protectobot
Protectobotit ovat kuvitteellinen Transformers-alaryhmä, jotka ovat Autobottien puolella Generation 1:ssä. He ovat erikoistuneet suojelu- ja pelastustehtäviin ja he muuttuvat hälytysajoneuvoiksi. Siihen kuuluu viisi Autobotia: Hot Spot, First Aid, Streetwise, Groove ja Blades.
Hot Spot
Protectobottien johtaja. Hän haluaa aina olla mukana toiminnassa ja se tekeekin hänestä tehokkaan johtajan. Muuntuu paloautoksi. Motto: Ruoste ei koskaan nuku, enkä minäkään.
First Aid
Nimensä mukaisesti hänen tehtävänsä on toimia lääkärinä. Muuntuu ambulanssiksi. Motto: Gramma huoltoa vastaa kilogrammaa hoitoa.
Streetwise
Streetwise toimii hyvin tutkijana ja soturina. Muuntuu poliisiautoksi. Motto: Täytyy tietää missä on ennen kuin voi tietää mitä tehdä.
Groove
Tiedustelu on hänen erikoisalaansa. Muuntuu poliisimoottoripyöräksi. Motto: Sota on aina ongelma, ei koskaan ratkaisu.
Blades
Blades on ilmataistelija. Hän ei erikoisemmin pidä sodasta, mutta ei kuitenkaan kieltäydy taistelusta. Muuttuu pelastushelikopteriksi. Motto: Sota on likaista peliä - ja minä olen likainen pelaaja!
Defensor
Jättirobotti, joksi protectobotit voivat yhdistyä. Erittäin vahva soturi, joka on myös Optimus Primen suosiossa. Prototyyppi-Defensorin aseistukseen kuului miekka, mutta se jätettiin pois lopullisesta versiosta testiyleisöjen kutsuttua miekkaa "naurettavaksi".
Romania
Romania on valtio Kaakkois-Euroopassa. Sen naapurimaita ovat Ukraina, Moldova, Bulgaria, Serbia ja Unkari. Romanialla on myös kaistale Mustanmeren rantaa. Romanian pinta-ala on 238 391 neliökilometriä ja maassa oli vuoden 2019 tietojen mukaan noin 19,3 miljoonaa asukasta. Maan pääkaupunki on Bukarest. Karpaattien vuoristo ja Tonavan valuma-alue hallitsevat sen pinnanmuotoja.
Romania on saanut nimensä Rooman valtakunnalta. Keskiajalla se oli jakautuneena Valakian, Moldavian ja Transilvanian ruhtinaskunniksi. Maata ovat hallinneet osmanit sekä Habsburgit. Toisen maailmansodan jälkeen Romaniasta tuli kommunistinen tasavalta, jota Gheorghe Gheorghiu-Dej ja Nicolae Ceaușescu johtivat yhteensä 40 vuoden ajan vuosina 1945–1989. Ceaușescun syrjäyttäneen kansannousun jälkeen maasta on kehittynyt monipuoluedemokratia, joka kuuluu Natoon ja Euroopan unioniin. Romania on yksi Euroopan unionin köyhimmistä maista, ja sen ongelmia ovat korruptio, inflaatio ja maatalouden vanhanaikaisuus.
Maantiede
thumb|vasen|240px|Romanian yleiskartta thumb|vasen|240px|Pietrosu Mare, [[Rodnavuoret, osa Karpaatteja]]
Romanian pinta-ala on 238 391 neliökilometriä. Suuren osan Bulgarian ja Serbian vastaisesta rajasta muodostaa Tonava. Moldovan vastaisen rajan muodostava Prutjoki liittyy Tonavaan. Romanialla on kaistale Mustanmeren rannikkoa. Maan länsiosaa hallitsevat Karpaatit, joiden korkein huippu Moldoveanu nousee 2 544 metrin korkeuteen. Karpaatit erottavat Tonavan keskijuoksun ja alajuoksun, joiden valuma-alue on suurelta osin Romanian aluetta.
Suuria kaupunkeja ovat pääkaupungin lisäksi Craiova, Cluj-Napoca, Galați, Constanța, Iași, Timișoara ja Brașov. Vuonna 2012 niissä kaikissa arvioitiin olevan 250 000–300 000 asukasta.
Ilmasto
Suuressa osassa Romaniaa vallitsee mannerilmasto: kesät ovat kuumia ja talvet kylmiä ja kuivia. Sateet ovat vähäisiä muualla paitsi Karpaattien yläosassa. Suurin osa sateista ajoittuu kevääseen ja alkukesään, jolloin saadaan usein ukkosluonteisia sadekuuroja. Alavilla alueilla on lumipeite tyypillisesti 30–50 päivänä vuodessa, ja korkeammalla vuoristossa lumiaika jatkuu noin sata päivää.
Luonto
Romaniassa on kolme vallitsevaa kasvillisuusvyöhykettä: vuoristot, metsät ja aro. Metsistä iso osa on luonnontilaisia, ja niissä elää suuri määrä susia ja karhuja. Karpaateilla elää kotoperäinen gemssinalalaji. Metsien hallitsevat puulajit ovat pyökki ja kuusi.
Romaniassa on neljätoista kansallispuistoa ja kaikkiaan yhteensä yli 500 luonnonsuojelualuetta. Useimmat suojelualueet sijaitsevat Karpaateilla, ja vain muutamilla on matkailijoille palveluita. Tonavan suisto on Unescon maailmanperintökohde ja Euroopan suurin kosteikkoalue. Rautaportti Serbian ja Romanian rajalla tarjoaa hienoja maisemia. Piatra Craiuluin kansallispuistossa tavataan susia, kauriita ja karhuja, Retezatin kansallispuistossa mustia vuorivuohia, karhuja, kettuja ja munkkikorppikotkia.
Historia
thumb|180px|[[Mihai Viteazul (Mikael Rohkea), joka hallitsi Valakiaa, Transilvaniaa ja Moldaviaa 1500- ja 1600-lukujen vaihteessa.]] thumb|180px|Romanian kuningaskunnan perustanut julistus, 1881 thumb|180px|Ceaușescun propagandajuliste Bukarestissa vuonna 1986
Varhaiset vaiheet
Rooman keisari Trajanus valloitti suunnilleen nykyistä Romaniaa ja Moldovaa vastanneen Daakian vuosina 101–106. Maan nimi on peräisin Rooman valtakunnasta käytetystä nimestä Romania. Rooman vallan loppuvaiheessa ja sen jälkeen alueelle hyökkäsivät lukuisia kertoja germaaniset gootit, hunnit, slaavit, avaarit, bulgaarit ja unkarilaiset. Keskiajalla pääosa romanialaisista eli kolmen ruhtinaskunnan alueella, jotka olivat Valakia, Moldavia ja Transilvania. Vuonna 1365 syntyneet itsenäiset Romanian ruhtinaskunnat Valakia ja Moldavia joutuivat osmanien valtakunnan alaisuuteen, ensin Valakia vuonna 1396 ja sitten Moldavia vuonna 1455.
Itävallan keisarikunta sai Moldavian pohjoisosan Bukovinan 1775 ja Venäjän keisarikunta itäosan Bessarabian 1812. Transilvania joutui Unkarin hallintaan 1100-luvulla, vuonna 1526 se liitettiin osmanien valtakuntaan ja 1800-luvulla Itävaltaan (vuodesta 1867 Itävalta-Unkari). Romania syntyi Moldavian ja Valakian yhdistyessä 1859, ja suurvallat tunnustivat sen itsenäiseksi Turkin sodan aikana 1877. Ensimmäisen maailmansodan jälkeen Itävalta-Unkarin hajotessa ja Venäjän vallankumouksen aikana Bessarabia päätti liittyä Romanian kuningaskuntaan 1918. Trianonin rauhassa Transilvania siirrettiin Unkarilta Romanialle, jolloin Romania sai suuren unkarilaisvähemmistön.
Toinen maailmansota
thumb|180px|left|Neuvostoliitossa julkaistiin Romanian sosialistisen tasavallan 5-vuotisjuhlien kunniaksi postimerkki vuonna 1953. Molotov–Ribbentrop-sopimuksen mukaan Neuvostoliitto sai 1940 Moldavian ja Pohjois-Bukovinan, Unkari Saksan ja Italian tukemana Transilvanian pohjoisosan ja Bulgaria Etelä-Dobrogean. Kuningas Kaarle II:n myönnyttyä luovutuksiin armeija kaappasi Ion Antonescun johdolla vallan ja liittyi toiseen maailmansotaan Saksan ja Italian puolella saadakseen takaisin Neuvostoliitolle luovutetut alueet. Hitler luovutti Romanialle alueita, mutta kuningas Mikael I:n vallankaappaus elokuussa 1944 syöksi diktaattori Antonescun vallasta ja Romanian armeija joutui Puna-armeijan komentoon. Romania koki suuria lisämenetyksiä taistellessaan Saksaa vastaan Unkarissa ja Tšekkoslovakiassa.
Kommunistivalta
Gheorghiu-Dej saavutti Hruštšovin luottamuksen, ja sen seurauksena neuvostojoukot vedettiin pois Romaniasta vuonna 1958. Tämän jälkeen politiikan suunta muuttui täysin, ja Romania solmi kauppasopimuksia Länsi-Euroopan maiden kanssa ja irtisanoutui SEV-maiden yhteisestä taloussuunnitelmasta vuonna 1964.
Nicolae Ceausescun aika 1965–1989
Gheorghiu-Dejin kuoleman jälkeen Nicolae Ceaușescu nousi kommunistipuolueen johtoon 1965 ja maan hallituksen päämieheksi 1967. Romania alkoi toteuttaa Neuvostoliitosta erillistä ulkopolitiikkaa. Se tuomitsi Tšekkoslovakian miehityksen 1968 ja oli ainoa Varsovan liiton maa, joka ei osallistunut miehitykseen. Romania solmi myös diplomaattisuhteet Israeliin, arabimaihin ja Saksan liittotasavaltaan. Ceaușescu oli muun muassa neuvostovastaisuutensa vuoksi alussa erittäin suosittu sekä koti- että ulkomaissa, ja länsimaat viivyttelivät hänen hallintonsa tuomitsemista sen muuttuessa 1970-luvun alusta lähtien totalitaristiseksi. Ceaușescu rakensi poliisivaltion ja pystytti henkilökultin. Romanian ulkomaanvelka kasvoi rajusti vuosina 1977–1981, ja maa tuli riippuvaiseksi IMF:stä ja Maailmanpankista. Ceaușescu käynnisti ohjelman koko ulkomaanvelan maksamiseksi, mikä toteutuikin vuonna 1989, juuri ennen Ceaușescun kaatumista. Tavoitteen saavuttamiseksi kaikki ylimääräinen ruoka ja kulutustavarat myytiin ulkomaille ja romanialaisten elintaso laski. Ceausescun diktatuurin eräs erityispiirre oli Nicolaea Ceausescun vaimon Elena Ceausescun asema erittäin merkittävänä taustavaikuttajana ja vallankäyttäjänä. Perhe muodostikin eräänlaisen dynastian.